

Οί9ί(Λΐ5^9ηεοΙ 6γ I 
ΤΗθοϋοΓοε Μουιηαρι 
ΡβΙε: 2007.08.^0:52:35 
ΕΕ5Τ 
Ρθ35θπ: δίβΠθο ΡϋΡ 
(ΘπΦβάοΙββ) | 

ΙοοΒϋοη: Α0τβ|5, ΕΙΙίγιϊΚο 
Τ γρο9Γ3ίίο 


24199 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1631 

17 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απαλλαγή από το φόρο προστιθέμενης αξίας της 
παράδοσης αγαθών και της παροχής υπηρεσιών 
που πραγματοποιούνται στο πλαίσιο: 
α) των ρυθμίσεων των διπλωματικών και Προξε¬ 
νικών σχέσεων και 

β) για τις ανάγκες των εγκατεστημένων στην Ελ¬ 
λάδα διεθνών οργανισμών ή των γραφείων αυτών 
και του προσωπικού τους. 

- Τύπος και περιεχόμενο της ΚΑΡΤΑΣ ΑΠΑΛΛΑΓΗΣ 
ΦΠΑ καθώς και των λοιπών σχετικών εντύπων.... 1 

Πρόγραμμα Απόκτησης Εργασιακής Εμπειρίας και επι¬ 
χορήγησης Νέων Ελεύθερων Επαγγελματιών στο 
πλαίσιο των Ολοκληρωμένων Παρεμβάσεων των 
Περιφερειακών Επιχειρησιακών Προγραμμάτων 


(Π.Ε.Π.), για την περιφέρεια Βορείου Αιγαίου. 2 

Παράταση προγράμματος Απόκτησης Εργασιακής 
Εμπειρίας (δίαρο) στους Οργανισμούς Κοινωνι¬ 
κής Ασφάλισης. 3 

Έγκριση σύμβασης μεταξύ Ε.Υ.Α.Θ Α.Ε., Ε.Υ.Α.Θ. Πα¬ 
γίων και Δήμου Πυλαίας. 4 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Πελινναίων Νομού Τρικάλων. 5 
Διάρθρωση και αρμοδιότητες Κτηνιατρικών Κέντρων 
του Νομού Μεσσηνίας. 6 


ΑΠΟΦΑΣΕΙ Σ 

Αριθμ. 1078412/6655/1155/0014 (1) 


Απαλλαγή από το φόρο προστιθέμενης αξίας της πα¬ 
ράδοσης αγαθών και της παροχής υπηρεσιών που 
πραγματοποιούνται στο πλαίσιο: 
α) των ρυθμίσεων των διπλωματικών και Προξενι¬ 
κών σχέσεων και 

β) για τις ανάγκες των εγκατεστημένων στην Ελλά¬ 
δα διεθνών οργανισμών ή των γραφείων αυτών και 
του προσωπικού τους. 

- Τύπος και περιεχόμενο της ΚΑΡΤΑΣ ΑΠΑΛΛΑΓΗΣ 
ΦΠΑ καθώς και των λοιπών σχετικών εντύπων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ 

Εχοντας υπόψη: 

1. Τις παρακάτω διατάξεις του Κώδικα ΦΠΑ, ο οποί¬ 


ος κυρώθηκε με το ν. 2859/2000 (ΦΕΚ 248 Α'), όπως 
ισχύουν: 

α) των υποπεριπτώσεων αα) και ββ) της περίπτωσης 
στ'της παραγράφου 1 του άρθρου 27, 
β) της παραγράφου 2 του άρθρου 27, 
γ) της περίπτωσης λγ) της παραγράφου 1 του άρθρου 
22, και 

δ) της παραγράφου 3 του άρθρου 64. 

2. Τις διατάξεις της υπ’ αριθμ. Π.7089/703/22.10.1986 
(ΦΕΚ 784/τ. Β77.11.1986) ΑΥΟ. 

3. Τις διατάξεις της υπ’ αριθμ. Π. 890/391/ΠΟΛ 
39/29.1.1988 (ΦΕΚ 107/τ. Β725.2.1988) ΑΥΟ. 

4. Τις διατάξεις της Οδηγίας 2006/112/ΕΚ του Συμ¬ 
βουλίου της 28ης Νοεμβρίου 2006 σχετικά με το κοινό 
σύστημα φόρου προστιθέμενης αξίας, Τίτλος IX ΑΠΑΛ¬ 
ΛΑΓΕΣ Κεφάλαιο 8 - Απαλλαγές ορισμένων πράξεων 
που εξομοιώνονται με εξαγωγές - Άρθρο 151 (παρ.1 
περ. α και β). 

5. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432/ 
τ. Β714.10.2005) κοινή απόφαση του Πρωθυπουργού και 
του Υπουργού Οικονομίας και Οικονομικών «Καθορι¬ 
σμός αρμοδιοτήτων των Υφυπουργών Οικονομίας και 
Οικονομικών», όπως τροποποιήθηκε με την υπ’ αριθμ. 
5733/ΔΙΟΕ 179/9.2.2006 (ΦΕΚ 204/τ. Β713.2.2006), όμοια 
απόφαση. 

6. Την ανάγκη καθιέρωσης απλής κατά το δυνατόν, 
διαδικασίας υλοποίησης της απαλλαγής που προβλέ- 
πεται από τις κείμενες διατάξεις για τους εν λόγω δι¬ 
καιούχους. 

7. Το γεγονός ότι η απόφαση αυτή δεν συνεπάγεται 
δαπάνη για τον Προϋπολογισμό του Κράτους, δεδο¬ 
μένου ότι θεσπίζει διαδικασία εφαρμογής διατάξεων 
του Κώδικα ΦΠΑ (ν. 2859/2000), όπως ισχύει, αποφα¬ 
σίζουμε: 

Για την υλοποίηση της χορηγούμενης απαλλαγής από 
το φόρο προστιθέμενης αξίας, που προβλέπεται από τις 
διατάξεις των υποπεριπτώσεων αα) και ββ) της περίπτω¬ 
σης στ' της παραγράφου 1 του άρθρου 27 του Κώδικα 
ΦΠΑ (ν. 2859/2000), καθιερώνονται τα εξής: 

α) Έντυπο «ΑΙΤΗΣΗ ΓΙΑ ΑΠΑΛΛΑΓΗ ΑΠΟ ΤΟ ΦΟΡΟ 
ΠΡΟΣΤΙΘΕΜΕΝΗΣ ΑΞΙΑΣ» 
β) «ΚΑΡΤΑ ΑΠΑΛΛΑΓΗΣ ΦΠΑ» 
γ) Έντυπο (τύπου μπλοκ) «ΔΕΛΤΙΟ ΑΠΑΛΛΑΓΗΣ 
ΦΠΑ». 

Ο τύπος και το περιεχόμενο των ανωτέρω ορίζεται με 
τα Υποδείγματα 1,2 και 3 αντίστοιχα, που προσαρτώνται 
στην παρούσα. 

Άρθρο 1 

Δικαιούχο απαλλαγής πρόσωπα 

Δικαιούχο απαλλαγής από το Φόρο Προστιθέμενης 
Αξίας (ΦΠΑ), πρόσωπα σύμφωνα με τις διατάξεις των 
υποπεριπτώσεων αα) και ββ) της περίπτωσης στ) της 
παραγράφου 1 του άρθρου 27 είναι: 

α) οι διπλωματικές και προξενικές αρχές, οι οποίες 
είναι εγκατεστημένες στην Ελλάδα, οι διπλωματικοί και 
προξενικοί υπάλληλοι αυτών καθώς και το αλλοδαπό 
διοικητικό και τεχνικό προσωπικό τους, κατά την πα¬ 
ράδοση αγαθών ή τη λήψη υπηρεσιών που πραγματο¬ 
ποιούν στα πλαίσια των ρυθμίσεων των διπλωματικών 
και προξενικών σχέσεων, 

β) οι διεθνείς οργανισμοί ή τα γραφεία αυτών που 
είναι εγκατεστημένα στην Ελλάδα καθώς και τα μέλη 
του προσωπικού αυτών για την απόκτηση αγαθών ή τη 
λήψη υπηρεσιών που πραγματοποιούν για τις ανάγκες 
τους. 

Η απαλλαγή αυτή παρέχεται με τη διαδικασία και τις 
προϋποθέσεις που ορίζονται στα επόμενα άρθρα. 

Άρθρο 2 

Απαλλασσόμενες πράξεις 

Απαλλάσσεται από το φόρο προστιθέμενης αξίας η 
παράδοση αγαθών και η παροχή υπηρεσιών που πραγ¬ 
ματοποιούνται προς τα δικαιούχο απαλλαγής πρόσωπα 
του προηγούμενου άρθρου, από υποκείμενους στο φόρο 
εγκατεστημένους στο εσωτερικό της χώρας. 

Προκειμένου για υπηρεσίες τηλεπικοινωνιακής εξυπη¬ 
ρέτησης, διανομής ηλεκτρικού ρεύματος και αερίου, η 
απαλλαγή παρέχεται μόνο εφόσον πραγματοποιούνται 
μέσω συσκευών ή μετρητών, η χρήση ή η εγκατάσταση 
των οποίων έχει προηγούμενα δηλωθεί στην αρμόδια 
Διεύθυνση του Υπουργείου Εξωτερικών και στους οι¬ 
κείους προμηθευτές. 

Γνωστοποίηση των συσκευών ή μετρητών απαιτείται 
και σε κάθε περίπτωση μεταβολής ή αλλαγής των 
κατωτέρω όρων και προϋποθέσεων ή των χρηστών 
αυτών. 

Άρθρο 3 

Όροι και προϋποθέσεις απαλλαγής 

Η απαλλαγή του προηγούμενου άρθρου χορηγείται 
με τους παρακάτω όρους και προϋποθέσεις: 

1. Τα αγαθά που αγοράζουν ή οι υπηρεσίες που δέχο¬ 
νται τα δικαιούχο απαλλαγής πρόσωπα του άρθρου 1 
της παρούσας, πρέπει να προορίζονται αποκλειστικά για 
την κάλυψη υπηρεσιακών αναγκών τους ή για κάλυψη 
των ατομικών και οικογενειακών αναγκών αυτών καθώς 
και του προσωπικού τους. 

2. Τα αγαθά που αγοράζονται ή οι υπηρεσίες που 
λαμβάνονται κάθε φορά πρέπει να είναι σε λογικές 
ποσότητες ή να κρίνονται απολύτως απαραίτητες, ώστε 
να καλύπτουν τις πραγματικές ανάγκες τους. 

3. Τα μέλη των διπλωματικών και προξενικών αποστο¬ 
λών και το προσωπικό των μελών των διεθνών οργανι¬ 
σμών, τα οποία υπηρετούν στην Ελλάδα, δικαιούνται της 
απαλλαγής μόνον εφόσον είναι κάτοχοι της ΚΑΡΤΑΣ 


ΑΠΑΛΛΑΓΗΣ ΦΠΑ καθώς και του ΔΕΛΤΙΟΥ ΑΠΑΛΛΑΓΗΣ 
ΦΠΑ και σύμφωνα με το αναγραφόμενο σε αυτά ελάχι¬ 
στο ή μηδενικό όριο απαλλαγής . 

4. Οι διεθνείς οργανισμοί ή τα γραφεία αυτών που 
είναι εγκατεστημένα στην Ελλάδα να έχουν εξομοιωθεί 
με διπλωματική αποστολή, ως προς τα προνόμια και 
τις ατέλειες, με βάση είτε τη συμφωνία έδρας, είτε το 
καταστατικό του κάθε διεθνούς οργανισμού ή γραφείου, 
ανάλογα με την περίπτωση. 

5. Ειδικά, για τους αναγνωρισμένους στην Ελλάδα δι¬ 
εθνείς οργανισμούς που είναι εγκατεστημένοι σε χώρες 
εκτός της Ευρωπαϊκής Ένωσης, ενδεχόμενη απαλλαγή 
από το ΦΠΑ, θα εξετάζεται, ανάλογα με την περίπτω¬ 
ση (σε αά όσο βάση), από την αρμόδια Διεύθυνση του 
Υπουργείου Εξωτερικών. 

6. Η παρούσα απόφαση δεν αφορά συναλλαγές μέσω 
του διαδικτύου. 

Άρθρο 4 
Όριο απαλλαγής 

1. Το εκάστοτε ισχύον ελάχιστο ή μηδενικό όριο απαλ¬ 
λαγής καθορίζεται ανάλογα και με την επιφύλαξη των 
όρων της αμοιβαιότητας από το Υπουργείο Εξωτερι¬ 
κών. 

2. Ειδικά, για τους εγκατεστημένους στην Ελλάδα διε¬ 
θνείς οργανισμούς ή τα γραφεία αυτών και τα μέλη του 
προσωπικού τους ορίζεται ελάχιστο όριο, για απαλλαγή 
από το ΦΠΑ, το ποσό των εκατό (100) ευρώ, συμπερι¬ 
λαμβανομένου και του φόρου, ανά τιμολόγιο. 

3. Όταν η παράδοση αγαθών ή η λήψη υπηρεσιών 
υπερβαίνουν το ποσό των τριών χιλιάδων (3.000) ευρώ, 
συμπεριλαμβανομένου και του φόρου, ανά τιμολόγιο, 
απαιτείται έγγραφη προέγκριση της αρμόδιας Διεύ¬ 
θυνσης του Υπουργείου Εξωτερικών προκειμένου να 
πραγματοποιηθούν οι εν λόγω συναλλαγές. 

Άρθρο 5 

Διαδικασία απαλλαγής 

Η διαδικασία απαλλαγής από το ΦΠΑ, της παράδοσης 
αγαθών και της παροχής υπηρεσιών στα πρόσωπα του 
άρθρου 1 της παρούσας, τα οποία βρίσκονται ή υπηρε¬ 
τούν στην Ελλάδα, καθορίζεται κατωτέρω: 

1. Για την χορήγηση της απαλλαγής από το φόρο 
προστιθέμενης αξίας, τα δικαιούχο αυτής πρόσωπα, 
πριν από την αγορά αγαθών ή τη λήψη υπηρεσιών, από 
υποκείμενους στο φόρο εγκατεστημένους στο εσωτε¬ 
ρικό της χώρας, υποχρεούνται να ζητούν την έγκριση 
έκδοσης της ΚΑΡΤΑΣ ΑΠΑΛΛΑΓΗΣ ΦΠΑ καθώς και του 
ΔΕΛΤΙΟΥ ΑΠΑΛΛΑΓΗΣ ΦΠΑ, από την αρμόδια Υπηρε¬ 
σία του Υπουργείου Εξωτερικών (Δ/νση Εθιμοτυπίας), 
προσκομίζοντας σε αυτή, συμπληρωμένο το έντυπο «ΑΙ¬ 
ΤΗΣΗ ΓΙΑ ΑΠΑΛΛΑΓΗ ΑΠΟ ΤΟ ΦΟΡΟ ΠΡΟΣΤΙΘΕΜΕΝΗΣ 
ΑΞΙΑΣ». 

2. Οι κάτοχοι της ΚΑΡΤΑΣ ΑΠΑΛΛΑΓΗΣ ΦΠΑ καθώς 
και του ΔΕΛΤΙΟΥ ΑΠΑΛΛΑΓΗΣ ΦΠΑ,υποχρεούνται κατά 
την αγορά αγαθών ή τη λήψη υπηρεσιών: 

α) να επιδεικνύουν την ΚΑΡΤΑ ΑΠΑΛΛΑΓΗΣ ΦΠΑ, και 

β) να παραδίδουν, στον πωλητή των αγαθών ή στον 
περέχοντα τις υπηρεσίες, το ένα (1) αντίτυπο του ΔΕΛ¬ 
ΤΙΟΥ ΑΠΑΛΛΑΓΗΣ ΦΠΑ κατάλληλα συμπληρωμένο. 

3. Ο πωλητής των αγαθών ή ο παρέχων τις υπηρε¬ 
σίες: 

Εκδίδει το προβλεπόμενο, κατά περίπτωση, από τις 
διατάξεις του ΚΒΣ, φορολογικό παραστατικό, χωρίς 
ΦΠΑ, αναγράφοντας σ’ αυτό την ένδειξη «ΑΠΑΛΛΑΓΗ 
ΑΠΟ ΤΟ ΦΠΑ σε εφαρμογή του άρθρου 27 του Κώδικα 
ΦΠΑ (ν. 2859/2000, όπως ισχύει), με βάση την υπ’ αριθμ. 
.κοινή υπουργική απόφαση». 

Στο εν λόγω φορολογικό παραστατικό αναγράφονται 
επίσης, εκτός από τα στοιχεία του δικαιούχου απαλ¬ 
λαγής προσώπου, και τα στοιχεία της ΚΑΡΤΑΣ ΑΠΑΛ¬ 
ΛΑΓΗΣ ΦΠΑ και επισυνάπτεται στο στέλεχος αυτού, 
αντίτυπο του ΔΕΛΤΙΟΥ ΑΠΑΛΛΑΓΗΣ ΦΠΑ, αφού ελεγ¬ 
χθεί το αναγραφόμενο ελάχιστο ή μηδενικό όριο ή η 
προέγκριση της αρμόδιας Διεύθυνσης του Υπουργείου 
Εξωτερικών, κατά περίπτωση. 

Φόρος που καταλογίζεται στα πρόσωπα αυτά, από 
προμηθευτές αγαθών ή παρέχοντες υπηρεσίες, λόγω 
μη τήρησης της εν λόγω διαδικασίας απαλλαγής, κα¬ 
ταβάλλεται και δεν επιστρέφεται από το Ελληνικό 
Δημόσιο. 

Άρθρο 6 
Λοιπές ρυθμίσεις 

Οι διατάξεις του άρθρου 4, περί του ορίου απαλλαγής 
της παρούσας, εφαρμόζονται, κατά περίπτωση, και για 
όλες τις ισχύουσες Υπ. Αποφάσεις, οι οποίες ρυθμίζουν 
διαδικασίες απαλλαγής από το ΦΠΑ, σύμφωνα με το 
άρθρο 27 (υποπερ. αα) και ββ) της περ. στ' της παρ. 1) 
του Κώδικα ΦΠΑ (ν. 2859/2000). 

Άρθρο 7 

Μεταβατικές Διατάξεις 

1. Για την αγορά αγαθών ή τη λήψη υπηρεσιών για τις 
οποίες, πριν την έναρξη ισχύος της παρούσας, υποβλή¬ 
θηκαν στην αρμόδια Διεύθυνση του Υπουργείου Εξω¬ 
τερικών οι αιτήσεις απαλλαγής από το ΦΠΑ καθώς και 


οι σχετικές καταστάσεις αγαθών και υπηρεσιών και 
αναμένεται η θεώρησή τους, εφαρμόζονται οι διατάξεις 
της υπ’ αριθμ. Π.7089/703/1986 υπουργικής απόφασης, 
όπως ισχύει. 

2. Γ ια την αγορά αγαθών ή τη λήψη υπηρεσιών, μετά 
την έναρξη ισχύος της παρούσας, οι εν λόγω δικαιούχοι 
υποχρεούνται, εντός είκοσι (20) ημερών να υποβάλλουν 
στην αρμόδια Διεύθυνση του Υπουργείου Εξωτερικών 
την ΑΙΤΗΣΗ ΑΠΑΛΛΑΓΗΣ ΑΠΟ ΤΟ ΦΠΑ προκειμένου 
να εφαρμοστούν οι διατάξεις του Άρθρου 5 της πα¬ 
ρούσας. 

Κατ’ εξαίρεση, ύστερα από έγκριση της αρμόδιας Δι¬ 
εύθυνσης του Υπουργείου Εξωτερικών και μόνο για το 
απολύτως απαραίτητο χρονικό διάστημα που μπορεί 
να μεσολαβήσει μέχρι την ολοκλήρωση της διαδικασίας 
παράδοσης των προαναφερόμενων Καρτών στους δικαι¬ 
ούχους καθώς και τη θεώρηση των Δελτίων Απαλλαγής 
ΦΠΑ, παρέχεται η δυνατότητα εφαρμογής των διατά¬ 
ξεων της παραγράφου 2 της υπ’ αριθμ. Π.7089/703/1986 
υπουργικής απόφασης, όπως ισχύει. 

Άρθρο 8 
Έναρξη ισχύος 

1. Η ισχύς της απόφασης αυτής ορίζεται από τη δημο¬ 
σίευσή της στην Εφημερίδα της Κυβερνήσεως. 

Κάθε προηγούμενη απόφαση που ρυθμίζει περιπτώ¬ 
σεις απαλλαγής ΦΠΑ που υπάγονται στις διατάξεις της 
παρούσας, παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2007 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΑΝΤΩΝΙΟΣ ΜΠΕΖΑΣ ΘΕΟΔΩΡΑ ΜΠΑΚΟΓΙΑΝΝΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 1 


ΠΡΟΣ ΤΟ ΥΠΟΥΡΓΕΙΟ ΕΞΩΤΕΡΙΚΩΝ 
ΔΙΕΥΘΥΝΣΗ ΕΘΙΜΟΤΥΠΙΑΣ 
ΤΟ ΤΗΕ ΜΙΝΙ5ΤΒΥ ΟΡ ΡΟΚΕΙΘΝ ΑΡΡΑΙΒ5 
ΡΚΟΤΟΟΟί. ΩΕΡΑΚΤΜΕΝΤ 


ίη άυοϋοβίβ 


ΑΙΤΗΣΗ 

ΓΙΑ ΑΠΑΛΛΑΓΗ ΑΠΟ ΤΟ ΦΟΡΟ ΠΡΟΣΤΙΘΕΜΕΝΗΣ ΑΞΙΑΣ 
(Κώδικας ΦΠΑ - ν.2859/2000 άρθρο 27 παρ.1. στ', υποττερ. αα' και ββ') 
ΚΕΟυΕδΤ ΡΟΒ ΥΑΤ ΕΧΕΜΡΤΙΟΝ 


ΚΑΡΤΑ ΑΠΑΛΛΑΓΗΣ ΦΠΑ 
ΥΑΤ ΕΧΕΜΡΤΙΟΝ ΟΑΚΩ 


Β. ΔΕΛΤΙΟ ΑΠΑΛΛΑΓΗΣ ΦΠΑ 
ΥΑΤ ΕΧΕΜΡΤΙΟΝ ΡΟΚΜ 


1 ΞΕΝΗ ΔΙΠΛΩΜΑΤΙΚΗ ΑΡΧΗ: 
ΩΙΡΙΟΜΑΤΙΟ ΜΙδδΙΟΝ 


2 ΟΝΟΜΑΤΕΠΩΝΥΜΟ: 
ΝΑΜΕ ΑΝΩ δϋΡΝΑΜΕ 


ΒΑΘΜΟΣ 
ΡΑΝΚ. 


ΑΡΙΘ. ΔΙΠΛΩΜΑΤΙΚΗΣ ΤΑΥΤΟΤΗΤΑΣ (ΥΠΕΞ) 

ΩΙΡΙΟΜΑΊΊΟ ΙΩΕΝΤΙΤΥ ΟΑΡϋ Νο. ΙδδυΕϋ ΒΥ ΤΗΕ ΜΙΝΙδΤΡΥ ΟΡ 
ΡΟΡΕΙΘΝ ΑΡΡΑΙΡδ 


Η αιτούσα διπλωματική αρχή ή Διεθνής Οργανισμός ή ο αϊτών υπάλληλος 
ζητά την έκδοση της Κάρτας Απαλλαγής ΦΠΑ καθώς και του Δελτίου 
Απαλλαγής ΦΠΑ δεδομένου ότι τα παρεχόμενα αγαθά ή υπηρεσίες 
τυγχάνουν απαλλαγής από το φόρο με βάση τον όρο της αμοιβαιότητας. 

Τόθ αόονΘ ιτίθηίίοηοά άϊρΙοηη3ίΐο ιπίδδίοη οτ Ιηίθτη3ίΐοη3ΐ ΟτρβηΐζΒίΐοη οτ 
ηηΘΓηόθΤ οί ίίΐΘ ηηΐδδϊοη οτ Ιηίθτη3ίίοη3ΐ Οτ93ηϊζ3ίϊοη τβςυβδίδ 3 \/ΑΤ 
ΕχβηηρΙίοη 03Γά ίο όθ ΐδδυθά 3ηά 3 \/ΑΤ ΕχοτηρΙίοη Ροτητι ίο όθ ρτονΐάΘά 3δ 
ίίτβ δυρρίΐβά ροοάδ 3ηά δθτνϊοβδ 3Γβ θχθίηρί ίτοιτι \/ΑΤ άυ6 ίο τθοΐρτοαίγ. 


ΥΠΟΥΡΓΕΙΟ ΕΞΩΤΕΡΙΚΩΝ Αθήνα. 

ΔΙΕΥΘΥΝΣΗ ΕΘΙΜΟΤΥΠΙΑΣ ΑίίΐθΠδ 

Εγκρίνεται 

Αθήνα. Υπογραφή 

Ο Διευθυντής Βίςπθίυτβ 


















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΥΠΟΔΕΙΓΜΑ 3 


ΥΠΟΥΡΓΕΙΟ ΕΞΩΤΕΡΙΚΩΝ 
ΔΙΕΥΘΥΝΣΗ ΕΘΙΜΟΤΥΠΙΑΣ 
ΜΙΝΙ5ΤΚΥ ΟΡ ΡΟΚΕΙΘΝ ΑΡΡΑΙΚ8 
ΡΚΟΤΟΟΟΙ. ΡΕΡΑΚΤΜΕΝΤ 


ΔΕΛΤΙΟ 

ΑΠΑΛΛΑΓΗΣ ΦΠΑ 

(ΥΑΤ ΕΧΕΜΡΤΙΟΝ ΡΟΗΜ) 


(Κώδικας ΦΠΑ - ν.2859/2000 άρθρο 27 παρ.1 ττερ.στ'υττοττερ.αα'και ββ' 
ΑΥΟ ΠΟΛ. 1200 

[νΑΤ Οοάβ - ί,.2859/2000 αΠίοΙβ 27.1.81), βιώρβί. 33) 3ηά &&)] 

Μίη. ϋβοΓββ ΡΟί. /200 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



2. ΟΝΟΜΑΤΕΠΩΝΥΜΟ* 
ΝΑΜΕ ΑΝϋ δΙΙΡΝΑΜΕ 


ΒΑΘΜΟΣ 

ΒΑΝΚ... 

ΑΡΙΘ. ΔΙΠΛΩΜΑΤΙΚΗΣ ΤΑΥΤΟΤΗΤΑΣ (ΥΓΙΕΞ) 

ϋΙΡΓΟΜΑΤΙΟ ΙϋΕΝΤΙΤΥ ΟΛΚΟ Νο. ΙδδΩΕϋ ΒΥ ΤΗΕ ΜΙΝΙδΤΒΥ ΟΡ ΡΟΚΕΙΟΝ 
ΑΡΡΑΙΒδ 


ΑΡΙΘ. ΚΑΡΤΑΣ ΑΠΑΛΛΑΓΗΣ ΦΠΑ (ΥΓΙΕΞ) 

Ν/ΑΤ ΕΧΕΜΡΊΊΟΝ ΟΑΡϋ Νο. Ι551ΙΕΩ ΒΥ ΤΗΕ ΜΙΝΙδΤΗΥ ΟΡ ΡΟΒΕΙΟΝ 
ΑΡΡΑΙΡδ 


*Συμπληρώνεται από το Υπ. Εξωτερικών για τον κατά περίπτωση δικαιούχο. 
Το 6θ ΓιΙίΘά-ίπ βγ ίίιβ Μΐπίδίτγ οί Ρογθϊ 9 Π Αίίθίτδ. 


ΥΠΟΥΡΓΕΙΟ ΕΞΩΤΕΡΙΚΩΝ 

ΔΙΕΥΘΥΝΣΗ ΕΘΙΜΟΤΥΠΙΑΣ 

Εγκρίνεται η έκδοση του παρόντος 

Δελτίου για τη χορήγηση απαλλαγής από τον ΦΠΑ 

στον ανωτέρω δικαιούχο. 


Αθήνα. 

Ο Διευθυντής 


(σφραγίδα) 













ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΔΕΛΤΙΟ ΑΠΑΛΛΑΓΗΣ ΦΠΑ 

(Κώδικας ΦΠΑ - ν.2859/2000 άρθρο 27 παρ.1 περ.στ'υποπερ.αα'και ββ' 

ΑΥΟ ΠΟΛ. /200 



1.* 

ΞΕΝΗ ΔΙΠΛΩΜΑΤΙΚΗ ΑΠΟΣΤΟΛΗ 

ΩΙΡΙ.ΟΜΑΤΙΟ ΜΙδδΙΟΝ 


2 * 


ΟΝΟΜΑΤΕΠΩΝΥΜΟ 
ΝΑΜΕ ΑΝΩ δυΒΝΑΜΕ 


ΒΑΘΜΟΣ 

ΡΑΝΚ. 

ΑΡΙΘ. ΔΙΠΛΩΜΑΤΙΚΗΣ ΤΑΥΤΟΤΗΤΑΣ (ΥΠΕΞ) 

ΩΙΡΙΟΜΑΤΙΟ ΙΩΕΝΤΙΤΥ ΟΑΡΩ Νο. ΙδδΙΙΕΩ'ΒΥ ΤΗΕ ΜΙΝΙδΤΡΥ ΟΡ ΡΟΡΕΙΟΝ 
ΑΡΡΑΙΡδ 


ΑΡΙΘ. ΚΑΡΤΑΣ ΑΠΑΛΛΑΓΗΣ ΦΠΑ (ΥΠΕΞ) 

νΑΤ ΕΧΕΜΡΤΙΟΝ ΟΑΡΩ Νο. ΙδδίΙΕϋ ΒΥ ΤΗΕ ΜΙΝΙδΤΡΥ ΟΡ ΡΟΡΕΙΟΝ 
ΑΡΡΑΙΡδ 


3.** 

ΣΤΟΙΧΕΙΑ ΠΡΟΜΗΘΕΥΤΗ Ή ΠΑΡΕΧΟΝΤΑ ΥΠΗΡΕΣΙΑ 


ΟΝΟΜΑ Ή ΕΠΩΝΥΜΙΑ 



Δ/ΝΣΗ ΕΠΙΧ/ΣΗΣ:. 

Α.Φ.Μ. 

.ΔΟΥ. 


Αριθ. Τιμολογίου:. 

.Ημερ/νία έκδοσης:. 


Αξία:. 

ΦΠΑ:. 



5.** 

ΒΕΒΑΙΩΣΗ ΣΥΝΑΛΛΑΓΗΣ 

ΕΓΚΡΙΣΗ ΣΥΝΑΛΛΑΓΗΣ 

Βεβαιώνεται ότι η αγορά των ανωτέρω 
αγαθών ή η παροχή των υπηρεσιών 
απαλλάσσεται από τον ΦΠΑ. 
ΟΕΒΤΙΗΟΑΤΕ ΟΡ ΤΗΕ ΤΚΑΝδΑΟΤΙΟΝ 

11 ίδ οθάίίίβά 1ίΐ3ΐ ίίιε 3όονβ ιπβηΐίοηβά 
90003 ΟΓ δβτνίοβδ 3Γβ νΑΤ θχβηιρί. 

Εγκρίνεται η απαλλαγή από τον ΦΠΑ της 
ανωτέρω συναλλαγής. 

ΥΠΟΥΡΓΕΙΟ ΕΞΩΤΕΡΙΚΩΝ 

ΔΙΕΥΘΥΝΣΗ ΕΘΙΜΟΤΥΠΙΑΣ 


Ημερομηνία:. 

Υπογραφή:. 

ΩβΙβ: 8ϊ9Π3ΐυΓβ 

Αθήνα. 

0 Διευθυντής 




* Συμπληρώνεται από τον δικαιούχο απαλλαγής 

Το όβ ίίΙΙβά-ίη όγ ίίιβ ΓθΙβναπΙ ππίδδίοη ογ Φβ βηΐίίίβά ρβτδοη 


** Συμπληρώνεται από τον έμπορο ή τον παρέχοντα υπηρεσίες ή και το Υπ. Εξωτερικών, κατά 
περίπτωση 

Το όθ ίίΙΙβά-ίη όγ ίίτε ΙτοάθΓ οτ Φβ δυρρίίβτ απά/ΟΓ ΙΙτθ ΜίηίδΙτγ οί Ροτβίρη Αίίβίτδ, 35 
3ρρίί0301β. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 31578 (2) 

Πρόγραμμα Απόκτησης Εργασιακής Εμπειρίας και επι¬ 
χορήγησης Νέων Ελεύθερων Επαγγελματιών στο 
πλαίσιο των Ολοκληρωμένων Παρεμβάσεων των Πε¬ 
ριφερειακών Επιχειρησιακών Προγραμμάτων (Π.Ε.Π.), 
για την περιφέρεια Βορείου Αιγαίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του π.δ. 63/2005 (ΦΕΚ 
98/Α'). 

2. Τις διατάξεις του π.δ.368/1989 «Οργανισμός του 
Υπουργείου Εργασίας» (ΦΕΚ 163/τ. Α716.6.1989). 

3. Τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258/τ. Α76.11.2001). 

4. Τις διατάξεις του άρθρου 29 του ν. 1262/1982 «Για 
την παροχή κινήτρων ενίσχυσης της οικονομικής και 
περιφερειακής ανάπτυξης της χώρας και τροποποίη¬ 
ση συναφών διατάξεων» όπως τροποποιήθηκε με τα 
άρθρα 6 και 7 του ν. 1836/1989 και το άρθρο 6 του ν. 
2434/1996. 

5. Την υπ’ αριθμ. 32189/14.10.2004 απόφαση του Υπουρ¬ 
γού Απασχόλησης και Κοινωνικής Προστασίας με θέμα: 
«Πρόγραμμα Απόκτησης Εργασιακής Εμπειρίας, επιδό¬ 
τησης επιχειρήσεων για την δημιουργία Νέων Θέσεων 
Εργασίας και επιχορήγησης Νέων Ελεύθερων Επαγγελ- 
ματιών στο πλαίσιο των Ολοκληρωμένων Παρεμβάσε¬ 
ων των Περιφερειακών Επιχειρησιακών Προγραμμάτων 
(Π.Ε.Π.)», όπως τροποποιήθηκε και ισχύει. 

6. Τις υπ’ αριθμ. 3278/52/7.11.2006, 762/14/13.3.2007 
& 1555/29.5.2007 αποφάσεις του Δ.Σ. του ΟΑΕΔ, που 
μας υποβλήθηκαν με τα υπ’ αριθμ. Β135634/14.11.20 06, 
Β110481/16.3.2007 και Β117809/4.6.2007 έγγραφά του. 

7. Την απόφαση του Υπουργού Οικονομίας και Οι¬ 
κονομικών ΣΑΕ 0343 τροπ.0/26-6-2007 (κωδ. Έργου 
2007ΣΕ03430087 & 2007ΣΕ03430088), με την οποία 
εγκρίθηκε η ένταξη στο Πρόγραμμα Δημοσίων Επενδύ¬ 
σεων των Προγραμμάτων Απόκτησης Εργασιακής Εμπει¬ 
ρίας και επιχορήγησης Νέων Ελεύθερων Επαγγελματιών 
στο πλαίσιο των Ολοκληρωμένων Παρεμβάσεων των 
Περιφερειακών Επιχειρησιακών Προγραμμάτων (Π.Ε.Π.), 
για την περιφέρεια Βορείου Αιγαίου - Β' φάση. 

8. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α714.7.2000). 

9. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α721.3.2002). 

10. Την υπ’ αριθμ. 35256/17.10.2001 (ΦΕΚ 1352/Β7 
17.10.2001), κοινή υπουργική απόφαση Σύσταση ειδικής 
υπηρεσίας με τίτλο «Υπηρεσία Συντονισμού της Εφαρ¬ 
μογής των Επιχειρησιακών Προγραμμάτων» σύμφωνα 
με το άρθρο 3 του ν. 2860/2000 (ΦΕΚ 1352/Β717.10.2001), 
όπως ισχύει. 

11. Την υπ’ αριθμ. 80029/11.5.2007 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας» 
(ΦΕΚ 783/τ. Β717.5.2007). 

12. Το γεγονός ότι από τις διατάξεις της παρούσας 
κοινής υπουργικής απόφασης προκαλείται δαπάνη σε 
βάρος του Προγράμματος Δημοσίων Επενδύσεων και 


ως εκ τούτου εμπίπτει στις διατάξεις της παρ. 3 του 
άρθρου 22 του ν. 2362/1995, αποφασίζουμε: 

Α. Την κατάρτιση προγραμμάτων: 

1. Απόκτησης Εργασιακής Εμπειρίας (δΐ30θ) και 

2. Επιχορήγησης Νέων Ελεύθερων Επαγγελματιών 
(ΝΕΕ), 

για την περιφέρεια Βορείου Αιγαίου, στο πλαίσιο του 
μέτρου 1.6 των Περιφερειακών Επιχειρησιακών Προ¬ 
γραμμάτων (Π.Ε.Π.), συνολικής δαπάνης 174.250,00 €, 
ως κατωτέρω: 

1. 5ΤΑΟΕ 


ΜΕΤΡΟ 

ΤΙΤΛΟΣ 

ΑΤΟΜΑ 

ΠΡΟΫΠΟΛΟ¬ 

ΓΙΣΜΟΣ 

1.6 

ΤΟΠΙΚΕΣ ΠΡΩΤΟΒΟΥ¬ 
ΛΙΕΣ ΑΠΑΣΧΟΛΗΣΗΣ 
(Β' ωάσπ) 

15 

74.250,00 € 


2. ΝΕΕ 


ΜΕΤΡΟ 

ΤΙΤΛΟΣ 

ΑΤΟΜΑ 

ΠΡΟΫΠΟΛΟ¬ 

ΓΙΣΜΟΣ 

1.6 

ΤΟΠΙΚΕΣ ΠΡΩΤΟΒΟΥ¬ 
ΛΙΕΣ ΑΠΑΣΧΟΛΗΣΗΣ 
(Β' ωάσπ) 

10 

100.000,00 € 


Τα ανωτέρω προγράμματα θα υλοποιηθούν σύμφωνα 
με τους όρους της υπ’ αριθμ. 32189/14.10.2004 απόφασης 
του Υπουργού Απασχόλησης και Κοινωνικής Προστασί¬ 
ας, όπως τροποποιήθηκε και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Αυγούστου 2007 

ΟΙ ΥΠΟΥΡΓΟΙ 

ΥΦΥΠ. ΑΠΑΣΧΟΛΗΣΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 30893 (3) 

Παράταση προγράμματος Απόκτησης Εργασιακής 
Εμπειρίας ( 81390 ) στους Οργανισμούς Κοινωνικής 
Ασφάλισης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α'), όπως ισχύει. 

2. Το άρθρο 90 του κώδικα νομοθεσίας για την Κυ¬ 
βέρνηση και τα Κυβερνητικά Όργανα που κυρώθηκε με 
το άρθρο πρώτο του π.δ. 63/2005 (ΦΕΚ 98/Α'). 

3. Τις διατάξεις του ν. 2956/2001 «Αναδιάρθρωση του 
Ο.Α.Ε.Δ. και άλλες διατάξεις» (ΦΕΚ 258/Α'). 

4. Τις διατάξεις του ν. 2434/1996 (ΦΕΚ 188/Α') «Μέτρα 
πολιτικής για την απασχόληση και την επαγγελματική 
εκπαίδευση και κατάρτιση και άλλες διατάξεις». 

5. Τις διατάξεις των παρ.1 και 15 του άρθρου 20 του 
ν. 2639/1998 «Ρύθμιση εργασιακών σχέσεων, σύσταση 
Σώματος Επιθεώρησης Εργασίας και άλλες διατάξεις» 
(ΦΕΚ 205/Α'). 

6. Την υπ’ αριθμ. 37930/Δ10Ε 1264/14.10.2005 απόφα¬ 
ση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ 1432 Β7 

14.10.2005), όπως τροποποιήθηκε με την υπ’ αριθμ. 5733/ 
Δ10Ε 179/9.2.2006 όμοια (ΦΕΚ 204 Β713.2.2006). 

7. Την υπ’ αριθμ. 33072/23.2.2005 κοινή υπουργική από¬ 
φαση «Πρόγραμμα Απόκτησης Εργασιακής Εμπειρίας 
στους Οργανισμούς Κοινωνικής Ασφάλισης» (ΦΕΚ 249/τ. 
Β725.2.2005). 

8. Το άρθρο 8 του ν. 3552/2007 (ΦΕΚ Α' 77/4.4.2007), 
που αντικατέστησε τη διάταξη της παρ. 12 του άρθρου 
32 του ν. 3232/2004 «Θέματα Κοινωνικής Ασφάλισης και 
άλλες διατάξεις» (ΦΕΚ 48/τ. Α712.2.2004), όπως αντικα- 
ταστάθηκε με το άρθρο 13 του ν. 3302/2004 (ΦΕΚ 267/τ. 
Α728.12.2004). 

9. Την υπ’ αριθμ. 1276/20/2.5.2007 απόφαση του Δ.Σ. 
του Ο.Α.Ε.Δ. (αριθμ. Συνεδρ. 20/2.5.2007). 

10. Την αναγκαιότητα παρέμβασης του Ο.Α.Ε.Δ. στην 
αγορά εργασίας για την απόκτηση πρακτικής εμπειρίας 
ανέργων πτυχιούχων και αποφοίτων σχολών νεοεισερ- 
χομένων στην αγορά εργασίας. 

11. Το γεγονός ότι από τις διατάξεις της παρούσας 
κοινής υπουργικής απόφασης προκαλείται δαπάνη σε 
βάρος του Προϋπολογισμού του Ο.Α.Ε.Δ. ύψους 3.207.600 
ευρώ. Επιπλέον προκαλείται ενδεχόμενη δαπάνη σε 
βάρος του προϋπολογισμού του ΙΚΑ-ΕΤΑΜ κατά το 
χρονικό διάστημα 2007-2008 από παροχές κοινωνικής 
ασφάλισης, αποφασίζουμε: 

Την παράταση του προγράμματος: «Απόκτηση Εργασι¬ 
ακής Εμπειρίας (δίαρο) στους Οργανισμούς Κοινωνικής 
Ασφάλισης», για τους 450 ασκούμενους στις Υπηρεσίες 
του Ο.Α.Ε.Δ., για χρονική διάρκεια δώδεκα (12) μηνών. 

Η δαπάνη θα ανέλθει στο ποσό των 3.207.600€: 

2.138.400 € για το 2007, 

1.069.200 € για το 2008, 

θα καλυφθεί από τον Προϋπολογισμό του Ο.Α.Ε.Δ. 
και θα βαρύνει τον ΚΑΕ 2493 «Επιχορηγήσεις για την 
καταπολέμηση της ανεργίας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2007 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΒΑΣΙΛΕΙΟΣ Ν. ΜΑΓΓΙΝΑΣ 

-♦- 

Αριθμ. 9951 (4) 

Έγκριση σύμβασης μεταξύ Ε.Υ.Α.Θ Α.Ε., Ε.Υ.Α.Θ. Παγί¬ 
ων και Δήμου Πυλαίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ - 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

Των άρθρων 18, 22 και 26 παρ. 3 του ν. 2937/2001 «Τρο¬ 
ποποίηση και συμπλήρωση των διατάξεων που αφορούν 
την επάρκεια των ιδίων κεφαλαίων των επιχειρήσεων 
παροχής επενδυτικών υπηρεσιών και των πιστωτικών 
ιδρυμάτων, ρυθμίσεις Ε.Υ.Α.Θ. ΑΈ. και άλλες διατάξεις» 
(ΦΕΚ 169 Α'). 

Της παρ. 2 του άρθρου 20, κεφ. Β' του ν. 2651/1998 
«Ρυθμίσεις θεμάτων της χρηματιστηριακής αγοράς, συγ¬ 


χώνευση Οργανισμού'Υδρευσης Θεσσαλονίκης (Ο.Υ.Θ.) 
και Οργανισμού Αποχέτευσης Θεσσαλονίκης (Ο.Α.Θ.) 
και άλλες διατάξεις» (ΦΕΚ 248 Α'). 

Της παρ. 2 του άρθρου 2 του π.δ. 216/2006 «Περιο¬ 
ρισμός συναρμοδιοτήτων Υπουργών κατά την έκδοση 
διοικητικών πράξεων» (ΦΕΚ 218 Α'). 

2. Την από 12.3.2007 σύμβαση που υπεγράφη από την 
Ε.Υ.Α.Θ. Α.Ε., την Ε.Υ.Α.Θ. Παγίων και τον Δήμο Πυλαίας. 

3. Το υπ’ αριθμ. 328/27.3.2007 έγγραφο της Ε.Υ.Α.Θ. 
Παγίων, αποφασίζουμε: 

Αρθρο Μόνο 

Εγκρίνουμε τη σύμβαση για την επέκταση δραστη¬ 
ριότητας της Ε.Υ.Α.Θ. ΑΈ. στον τομέα ύδρευσης σε 
περιοχές του Δήμου Πυλαίας Ν. Θεσσαλονίκης, κατ’ 
εφαρμογή του άρθρου 26 παρ. 3 του ν. 2937/2001, μεταξύ 
της ΕΤΑΙΡΕΙΑΣ ΥΔΡΕΥΣΗΣ ΚΑΙ ΑΠΟΧΕΤΕΥΣΗΣ ΘΕΣ/ΝΙ- 
ΚΗΣ ΑΈ. (Ε.Υ.Α.Θ Α.Ε.), του Ν.Π.Δ.Δ. με την επωνυμία 
«Ε.Υ.Α.Θ. ΠΑΓΙΩΝ» και του Ο.Τ.Α. «ΔΗΜΟΣ ΠΥΛΑΙΑΣ», η 
οποία έχει ως εξής: 

«ΣΥΜΒΑΛΛΟΜΕΝΟΙ: 

Σήμερα στις 12.3.2007 στη Θεσσαλονίκη, μεταξύ: 

1. Της Ε.Υ.Α.Θ. Α.Ε., όπως εκπροσωπείται νόμιμα από 
τον Πρόεδρο του Διοικητικού Συμβουλίου της Σταμάτη 
Καραμανλή, ο οποίος ενεργεί σύμφωνα με την υπ’ αριθμ. 
251/2005 απόφαση του Δ.Σ. της Ε.Υ.Α.Θ. ΑΈ. 

2. Του Ν.Π.Δ.Δ. με την επωνυμία «Ε.Υ.Α.Θ. Παγίων», που 
συνεστήθη με το ν. 2937/2001, όπως εκπροσωπείται 
νόμιμα από τον Πρόεδρο του Διοικητικού Συμβουλίου 
της, Κων/νο Δεμίρη, ο οποίος ενεργεί σύμφωνα με τις 
υπ’ αριθμ. 132/2005 και 4/2007 αποφάσεις του Δ.Σ. της 
Ε.Υ.Α.Θ. Παγίων. 

3. Του Ο.Τ.Α. «Δήμος Πυλαίας», όπως εκπροσωπείται 
νόμιμα από τον Δήμαρχο Καρτάλη Βασίλειο, σύμφωνα 
με την υπ’ αριθμ. 377/2005 απόφαση του Δημοτικού 
Συμβουλίου. 

ΔΙΑΤ ΑΞΕΙΣ-ΑΠΟΦΑΣΕΙΣ: 

Η παρούσα σύμβαση συνάπτεται σε εφαρμογή: 

1. Της παρ. 3 του άρθρου 26 του ν. 2937/2001, με την 
οποία προβλέπεται η δυνατότητα σύναψης σύμβασης 
μεταξύ της Ε.Υ.Α.Θ. Α.Ε., Ε.Υ.Α.Θ. Παγίων και αντίστοιχου 
ΟΤΑ και ρυθμίζονται οι ειδικότεροι όροι για την επέ¬ 
κταση της δραστηριότητας της Ε.Υ.Α.Θ. ΑΈ. 

2. Της παρ. 2 του άρθρου 2 του π.δ. 216/2006 (ΦΕΚ 218 
Α'/13.10.2006) σχετικά με τον περιορισμό συναρμοδιοτή- 
των Υπουργών κατά την έκδοση διοικητικών πράξεων. 

3. Της υπ’ αριθμ. 377/2005 απόφασης του Δημοτικού 
Συμβουλίου του Δήμου Πυλαίας, όπου ζητήθηκε η υπα¬ 
γωγή του Δικτύου Ύδρευσης στην περιοχή της αρμο¬ 
διότητας της Ε.Υ.Α.Θ. ΑΈ. 

4. Της υπ’ αριθμ. 251/2005 απόφασης του Δ.Σ. της 
Ε.Υ.Α.Θ. ΑΈ. 

5. Των υπ’ αριθμ. 132/2005 και 4/2007 αποφάσεων του 
Δ.Σ. της Ε.Υ.Α.Θ. Παγίων. 

Αρθρο 1 

Αντικείμενο της Σύμβασης: 

Με την παρούσα Σύμβαση καθορίζονται: 

1. Οι όροι για το αποκλειστικό δικαίωμα παροχής υπη¬ 
ρεσιών ύδρευσης (άντληση, συλλογή, μεταφορά, απο¬ 
θήκευση, επεξεργασία, διανομή, πώληση και διαχείριση) 
πόσιμου ύδατος εντός των ορίων του Δήμου Πυλαίας. 

2. Η μεταβίβαση κατά πλήρη κυριότητα στην Ε.Υ.Α.Θ. 
Παγίων των δικτύων και εγκαταστάσεων ύδρευσης του 
Δήμου Πυλαίας. 

3. Οι όροι για τη συνέχιση υδροδότησης των κατανα¬ 
λωτών του Δήμου Πυλαίας από την Ε.Υ.Α.Θ. Α.Ε. 

Αρθρο 2 

Διάρκεια της Σύμβασης: 

Για τη διάρκεια της Σύμβασης, όπως και για την ανα¬ 
νέωσή της, ισχύουν αυτά που περιλαμβάνονται στη 
Σύμβαση μεταξύ του Ελληνικού Δημοσίου, της Ε.Υ.Α.Θ. 
Παγίων και της Ε.Υ.Α.Θ. Α.Ε., για τα οποία έλαβαν γνώση 
τα συμβαλλόμενα μέρη. 

Άρθρο 3 

Παραχώρηση δικαιωμάτων του Δήμου Πυλαίας: 

Ο Δήμος Πυλαίας μεταβιβάζει κατά κυριότητα χωρίς 
αποζημίωση στην Ε.Υ.Α.Θ. Παγίων: 

1. Τα δικαιώματά του επί των χρησιμοποιουμένων για 
την ύδρευσή του υπογείων και επιφανειακών υδάτινων 
πόρων. 

2. Τις πηγές και εγκαταστάσεις γενικά ύδρευσης (δε¬ 
ξαμενές, αντλιοστάσια, υδραγωγεία, γεωτρήσεις, κλπ) με 
τις αντίστοιχες εδαφικές εκτάσεις τους, όπως προσδιο¬ 
ρίζονται στους χάρτες και το σχετικό πρωτόκολλο. 

3. Τα δίκτυα διανομής νερού. 

4. Όλους τους χάρτες αποτύπωσης του δικτύου και 
εγκαταστάσεών του με πρόσφατη αποτύπωση τόσο του 
δικτύου όσο και των δικλείδων ιδιαίτερα. 

5. Το δικαίωμα ανόρυξης νέων γεωτρήσεων στην 
Ε.Υ.Α.Θ. Α.Ε. πέραν των υφιστάμενων σε οποιαδήποτε 
σημεία κρίνει αναγκαίο η Ε.Υ.Α.Θ. Α.Ε. 

6. Ο Δήμος Πυλαίας αναλαμβάνει την υποχρέωση πα¬ 
ραχώρησης δύο (2) υπαλλήλων του Δήμου Πυλαίας με 
ειδικότητα τεχν. Υδραυλικού στην Ε.Υ.Α.Θ. Α.Ε. με δα¬ 
πάνες του Δήμου για χρονικό διάστημα πέντε (5) ετών 
από την έγκριση της παρούσας. 

Για τη μεταβίβαση αυτή θα συνταχθεί σχετικό πρωτό¬ 
κολλο παράδοσης και παραλαβής, που θα περιγράφει 
λεπτομερώς και ειδικά όλα τα υπό παραλαβή είδη και 
την κατάσταση αυτών από απόψεως χρησιμότητας, συ- 
ντηρήσεως και λειτουργιών καταλληλότητας. Το πρω¬ 
τόκολλο θα συνταχθεί εντός εξήντα (60) ημερών από 
την έγκριση της παρούσας σύμβασης, από επιτροπή που 
θα συγκροτηθεί από ανώτερους τεχνικούς υπαλλήλους 
των συμβαλλομένων μερών. 

Το πρωτόκολλο αυτό μαζί με την εγκριθείσα σύμβαση 
αποτελούν τίτλο μεταβίβασης υπέρ της Ε.Υ.Α.Θ. Παγίων, 
απόσπασμα του οποίου θα μεταγράφει ατελώς στο 
οικείο υποθηκοφυλακείο. 

Αρθρο 4 

Παροχή υπηρεσιών ύδρευσης από Ε.Υ.Α.Θ. Α.Ε.: 

1. Από την έγκριση της παρούσας σύμβασης επεκτεί- 
νεται η περιοχή δραστηριότητας της Ε.Υ.Α.Θ. Α.Ε. στην 
περιοχή του Δήμου Πυλαίας, όπως θα προσδιοριστεί 
από τους αντίστοιχους χάρτες και η Ε.Υ.Α.Θ. Α.Ε. ανα¬ 
λαμβάνει την υποχρέωση αποκλειστικής παροχής υπη¬ 
ρεσιών ύδρευσης, όπως καθορίζονται στα άρθρα 18 και 
20 του ν. 2937/2001. 

2. Η Ε.Υ.Α.Θ. Α.Ε. αναλαμβάνει τη λειτουργία, επισκευή, 
συντήρηση και επέκταση του δικτύου ύδρευσης στα 


όρια του Δήμου Πυλαίας κατ’ αντιστοιχία με τα ισχύοντα 
για τις περιοχές που ήδη είναι στην αρμοδιότητά της. 

3. Η Ε.Υ.Α.Θ. Παγίων αναλαμβάνει την υποχρέωση ανα¬ 
ζήτησης χρηματοδότησης: 
α)Έργων άμεσης σύνδεσης με το δίκτυο της Ε.Υ.Α.Θ. Α.Ε. 
β) Μελέτης ύδρευσης για όλη την περιοχή του Δήμου 
Πυλαίας. 

γ) Αντικατάστασης του παλαιού δικτύου του Δήμου 
Πυλαίας και επέκτασης αυτού. 

Αρθρο 5 
Καταναλωτές 

Εντός δεκαημέρου από την έγκριση της παρούσας 
σύμβασης ο Δήμος Πυλαίας υποχρεούται να παραδώ- 
σει στην Ε.Υ.Α.Θ. Α.Ε. τα συμβόλαια υδροληψίας των εν 
ενεργεία πελατών του και ό,τι άλλα στοιχεία από το 
αρχείο του Δήμου είναι απαραίτητα για τη συνέχιση της 
υδροδότησής του, όπως και κατάσταση οφειλών από 
την κατανάλωση ύδατος από τους πελάτες του. 

Αρθρο 6 

Κανονισμός Υδροληψίας 

Επεκτείνεται και στην περιοχή του Δήμου Πυλαίας ο ισχύ¬ 
ων Κανονισμός Υδροληψίας της Ε.Υ.Α.Θ. Α.Ε., τον οποίο απο¬ 
δέχεται ο Δήμος Πυλαίας, από τις διατάξεις του οποίου θα 
διέπονται και οι καταναλωτές της περιοχής αυτής. Ειδικώς 
θα εφαρμοσθεί το άρθρο 22, όπως ισχύει, του Κανονισμού 
Υδροληψίας, τόσο για τους πελάτες του Δήμου όσο και για 
τις επιμέρους εν ενεργεία υδροληψίες του ίδιου Δήμου.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 10 Αυγούστου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΜΑΚΕΔΟΝΙΑΣ - ΘΡΑΚΗΣ 

ΓΕΩΡΓΙΟΣ ΣΟΥΦΛΙΑΣ ΓΕΩΡΓΙΟΣ ΚΑΛΑΝΤΖΗΣ 

-♦- 

Αριθμ. 9730 (5) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Πελινναίων Νομού Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 8 παρ. 5 του ν. 2307/1995. 

2. Τις διατάξεις του άρθρου 34 του ν. 2190/1994, του 
π.δ. 37Α/1987 και του π.δ. 22/1990. 

3. Τις διατάξεις του άρθρου 90 του «Κώδικα για την 
Κυβέρνηση και τα κυβερνητικά όργανα όπως κυρώθηκε 
με το άρθρο πρώτο του π.δ. 63/2005 και της υπ’ αριθμ. 
550/7.10.1992 εγκυκλίου της Γραμματείας του Υπουργι¬ 
κού Συμβουλίου. 

4. Τις διατάξεις του άρθρου 10 του ν. 3584/2007. 

5. Την υπ’ αριθμ. 2106/10.5.2001 (ΦΕΚ 597 τ. Β721.5.2001) 
απόφαση του Γ ενικού Γ ραμματέα Περιφέρειας Θεσσα¬ 
λίας περί Μεταβίβαση Αρμοδιοτήτων στους Δ/ντες Τοπ. 
Αυτ/σης και Δ/σης για υπογραφή με Ε.Γ.Γ.Π.Θ. 

6. Την υπ’ αριθμ. 66/2007 απόφαση του Δήμου Πελιν- 
ναίων Ν. Τρικάλων. 

7. Την υπ’ αριθμ. 67/2007 γνωμοδότηση του Υπηρεσι¬ 
ακού Συμβουλίου Προσωπικού ΟΤΑ Νομού Τρικάλων, 
αποφασίζουμε: 

Εγκρίνουμε την υπ’ αριθμ. 66/2007 απόφαση του Δή¬ 
μου Πελινναίων Νομού Τρικάλων με την οποία τροπο¬ 
ποιείται ο Οργανισμός Εσωτερικής Υπηρεσία (Ο.Ε.Υ.) 
του Δήμου Πελινναίων ως εξής: 

Στο άρθρο 12 Ειδικές θέσεις προστίθεται μία θέση: 

Μία (1) θέση Ειδικού Συνεργάτη. 

Στο άρθρο 13 Τακτικές Οργαν. Θέσεις με Σχέση Ερ¬ 
γασίας Δημ. Δικαίου προστίθεται: 

Μία (1) θέση ΠΕ Οικονομολόγος 

Μία (1) θέση ΤΕ Λογιστικής 

Μία (1) θέση ΤΕ Γεωπόνων (Φυτικής Παραγωγής). 

Από τις διατάξεις της απόφασης αυτής προκαλείται 
δαπάνη σε βάρους του προϋπολογισμού του Δήμου 
Πελινναίων το ύψος της οποίας ανέρχεται στο ποσό 
των 70.432,88 Ευρώ. 

Κατά τα λοιπά ο ΟΕΥ του Δήμου Πελινναίων που 
δημοσιεύθηκε στο ΦΕΚ 719/19.5.1999 τ. Β' παραμένει ως 
έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 2 Αυγούστου 2007 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης κ.α.α. 

ΚΩΝ/ΝΟΣ ΚΡΕΒΟΥΡΗΣ 

-♦- 

Αριθμ. 2629 (6) 

Διάρθρωση και αρμοδιότητες Κτηνιατρικών Κέντρων 
του Νομού Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Τις διατάξεις περί διοικητικής αποκέντρωσης. 

2. Το π.δ. 30/1996 «Κώδικας Νομαρχιακής Αυτοδιοί¬ 
κησης» (Α' 21). 

3. Την υπ’ αριθμ. 166 απόφαση «Τροποποίηση και Κωδι¬ 
κοποίηση σε ενιαίο κείμενο του Οργανισμού Εσωτερικής 
Υπηρεσίας της ΝΑ Μεσσηνίας (Β' 1969/30.12.2005) και 
ιδιαίτερα το άρθρο 17 αυτής. 

4. Σχετική εισήγηση του Διευθυντή Κτηνιατρικής Ν.Α. 
Μεσσηνίας, αποφασίζουμε: 

Α. Περιοχή ευθύνης των Κτηνιατρικών Κέντρων του 
Νομού Μεσσηνίας. 

1. Κτηνιατρικό Κέντρο Καλαμάτας, με έδρα την Καλα¬ 
μάτα. Στην περιοχή ευθύνης του Κτηνιατρικού Κέντρου 
Καλαμάτας υπάγονται οι Δήμοι Αβίας, Άριος, Αρφαρών, 
©ουρίας, Καλαμάτας, Λεύκτρου και Μεσσήνης. 

2. Κτηνιατρικό Κέντρο Κυπαρισσίας, με έδρα την Κυ¬ 
παρισσία. Στην περιοχή ευθύνης του Κτηνιατρικού Κέ¬ 
ντρου Κυπαρισσίας υπάγονται οι Δήμοι Αετού, Αυλώνα, 
Γαργαλιάνων, Δωρίου, Είρας, Κυπαρισσίας, Φιλιατρών 
και η Κοινότητα Τριπύλας. 

3. Κτηνιατρικό Κέντρο Μελιγαλά, με έδρα τον Μελι- 
γαλά. Στην περιοχή ευθύνης του Κτηνιατρικού Κέντρου 
Μελιγαλά υπάγονται οι Δήμοι Ανδανίας, Ανδρούσας, 
Αριστομένους, Ιθώμης, Μελιγαλά, Οιχαλίας και η Κοι¬ 
νότητα Τρίκορφου. 

4. Κτηνιατρικό Κέντρο Πύλου, με έδρα την Πύλο. 
Στην περιοχή ευθύνης του Κτηνιατρικού Κέντρου Πύ¬ 


λου υπάγονται οι Δήμοι Αιπείας, Βουφράδος, Κορώνης, 
Μεθώνης, Νέστορος, Παπαφλέσσα, Πύλου, Πεταλιδίου 
και Χιλιοχωρίων. 

Β. Διάρθρωση και Αρμοδιότητες Κτηνιατρικών Κέ¬ 
ντρων του Νομού Μεσσηνίας. 

1. Τα Κτηνιατρικά Κέντρα του Νομού Μεσσηνίας έχουν 
ως αποστολή τη μέριμνα για την προστασία της υγείας 
και της ευζωίας του ζωικού κεφαλαίου της περιοχής 
ευθύνης τους και τη μέριμνα για την προάσπιση της 
Δημόσιας Υγείας. 

2. Τα Κτηνιατρικά Κέντρα ασκούν όλες τις συναφείς 
αρμοδιότητες που μεταβιβάζονται σε αυτά από τις Κε¬ 
ντρικές Υπηρεσίες του Υπουργείου Αγροτικής Ανάπτυ¬ 
ξης και τη Διεύθυνση Κτηνιατρικής Ν. Α. Μεσσηνίας. 

3. Τα Κτηνιατρικά Κέντρα συγκροτούνται από τα ακό¬ 
λουθα Γ ραφεία: 

Γ ραφείο Υγείας των Ζώων 

Γ ραφείο Κτηνιατρικής Δημόσιας Υγείας (ΚΔΥ), 

Γραφείο Κτηνιατρικής Αντίληψης, Φαρμάκων και 
Εφαρμογών (ΚΑΦΕ) και 

Γ ραφείο Διοικητικής Μέριμνας. 

4. Οι αρμοδιότητες των Κτηνιατρικών Κέντρων κατα- 
νέμονται μεταξύ των Γ ραφείων τους ως εξής: 

ί. Γ ραφείο Υγείας των Ζώων: 

1. Η διενέργεια του υγειονομικού κτηνιατρικού ελέγχου 
των εισαγόμενων ή εξαγόμενων και γενικά των διακι- 
νούμενων ζώντων ζώων και των μη εδώδιμων ζωικών 
προϊόντων στην περιοχή δικαιοδοσίας του Κτηνιατρικού 
Κέντρου, εφ’ όσον δεν λειτουργεί για το σκοπό αυτό 
στην ίδια περιοχή άλλη Κτηνιατρική Υπηρεσία. 

2. Η διενέργεια επιζωοτιολογικών ερευνών επί των 
κατοικίδιων και άγριων ζώων και πτηνών αυτεπάγγελτα 
ή σε περίπτωση εμφάνισης επιζωοτιών. 

3. Η διάγνωση, καθώς και η εφαρμογή των μέτρων που 
προβλέπονται για την πρόληψη και καταπολέμηση των 
λοιμωδών - μεταδοτικών και παρασιτικών νοσημάτων 
των ζώων και πτηνών. 

4. Η εφαρμογή των προγραμμάτων εξυγίανσης του 
κτηνοτροφικού κεφαλαίου της περιοχής. 

5. Ο υγειονομικός κτηνιατρικός έλεγχος των κέντρων 
συγκέντρωσης ζώων. 

6. Η διενέργεια πρόχειρων μικροβιολογικών κ.λπ. ερ¬ 
γαστηριακών εξετάσεων με σκοπό την υποβοήθηση 
της κλινικής εξέτασης, καθώς και η λήψη παθολογικού 
υλικού και η αποστολή του στα αρμόδια Κτηνιατρικά 
Εργαστήρια. 

7. Η παροχή κτηνιατρικής περίθαλψης στα άρρωστα 
ζώα και πτηνά (οικόσιτα, εθνικών δρυμών ή ζωολογικών 
κήπων) από μη μεταδοτικά νοσήματα. 

8. Η φροντίδα για την πρόληψη και θεραπεία των ζώων 
και πτηνών που πάσχουν από νοσήματα μεταβολισμού, 
περιβάλλοντος, νεογέννητων κ.λπ. 

9. Η συμπαράσταση στους γεωργοκτηνοτρόφους της 
περιοχής αρμοδιότητας του Κτηνιατρικού Κέντρου για 
κάθε θέμα κτηνιατρικής αρμοδιότητας σε ότι αφορά τη 
νοσηλεία, την περιποίηση των ζώων και πτηνών και τη 
βελτίωση της κτηνοτροφίας γενικότερα. 

10. Η συγκέντρωση και η υποβολή στη Διεύθυνση 
Κτηνιατρικής των στατιστικών στοιχείων σχετικά με 
την πορεία των προγραμμάτων εξυγίανσης του κτηνο- 
τροφικού κεφαλαίου και κάθε άλλης δραστηριότητας 
του Τμήματος. 

μ. Γ ραφείο Κτηνιατρικής Δημόσιας Υγείας (ΚΔΥ) 

1. Η διενέργεια του κρεοσκοπικού ελέγχου των κάθε 
είδους σφαγίων ζώων και πτηνών και η παρακολούθηση 
και έλεγχος της διακίνησης και διάθεσης αυτών, εκτός 
και αν η αρμοδιότητα αυτή ανατεθεί από τη Διεύθυνση 
Κτηνιατρικής του Νομού σε άλλη κτηνιατρική μονάδα. 

2. Η άσκηση ελέγχου και επιθεώρησης για την υγιει¬ 
νή κατάσταση, την ποιότητα, την τεχνολογία και την 
καταλληλότητα των τροφίμων ζωικής προέλευσης, των 
αλιευμάτων και των λοιπών ζώων που προορίζονται για 
κατανάλωση από τον άνθρωπο. 

3. Η διενέργεια αστυκτηνιατρικών επιθεωρήσεων στις 
εγκαταστάσεις παρασκευής, επεξεργασίας, συντήρησης, 
αποθήκευσης, διακίνησης, διάθεσης και κατανάλωσης 
τροφίμων ζωικής προέλευσης από κτηνιατρικής υγειο¬ 
νομικής, ποιοτικής και τεχνολογικής πλευράς. 

4. Η εποπτεία και ο έλεγχος από κτηνιατρικής υπη¬ 
ρεσιακής αρμοδιότητας των ωοσκοπικών κέντρων που 
λειτουργούν στην περιοχή αρμοδιότητας του Κτηνια¬ 
τρικού Κέντρου. 

5. Η εποπτεία και ο έλεγχος της παραγωγής, αποθή¬ 
κευσης, διακίνησης και αδρανοποίησης των υποπροϊό¬ 
ντων ζωικής προέλευσης και ο έλεγχος των εγκαταστά¬ 
σεων ενδιάμεσου χειρισμού και επεξεργασίας αυτών. 

6. Η με κάθε πρόσφορο μέσο ενημέρωση του κοινού 
για την προστασία του από τους κινδύνους που διατρέ¬ 
χει η δημόσια υγεία από την κατανάλωση μη ασφαλών 
τροφίμων ζωικής προέλευσης. 

11. Η συγκέντρωση και η υποβολή στη Διεύθυνση Κτη¬ 
νιατρικής των στατιστικών στοιχείων σχετικά με την πο¬ 
ρεία των αστυκτηνιατρικών και κρεοσκοπικών ελέγχων 
και κάθε άλλης δραστηριότητας του Τμήματος. 
μι. Γραφείο Κτηνιατρικής Αντίληψης, 
Φαρμάκων και Εφαρμογών (ΚΑΦΕ) 

1. Η υλοποίηση, σύμφωνα με τις γενικές οδηγίες και 
τα προγράμματα της Κτηνιατρικής Υπηρεσίας των Κτη¬ 
νιατρικών Εφαρμογών. 

2. Η με κάθε πρόσφορο μέσο ενημέρωση του κοινού σε 
θέματα αρμοδιότητας της Κτηνιατρικής Υπηρεσίας. 

3. Η συγκέντρωση στοιχείων σε θέματα Κτηνιατρικής 
Περίθαλψης, Εφαρμογών και προστασίας των ζώων και 
η υποβολή τους στη Διεύθυνση Κτηνιατρικής. 

4. Η παρακολούθηση της υγιεινής διαβίωσης των ζώων 
και πτηνών των εθνικών δρυμών και ζωολογικών κήπων 
και γενικότερα η μέριμνα για την εφαρμογή της κείμε¬ 
νης νομοθεσίας σε ότι αφορά την προστασία και ευζωία 


των ζώων και πτηνών. 

5. Η παρακολούθηση και ο έλεγχος της λειτουργίας 
των κτηνιατρικών ιατρείων, κλινικών, ενδιαιτημάτων 
και κέντρων συγκέντρωσης των ζώων, καθώς και των 
καταστημάτων εμπορίας κτηνιατρικών φαρμάκων της 
περιοχής του Κτηνιατρικού Κέντρου. 

6. Η τήρηση, σε συνεργασία με το Γ ραφείο Διοικητικής 
Μέριμνας, της Κτηνιατρικής Βάσης Δεδομένων και η κα- 
ταχώρηση των εκμεταλλεύσεων, του ζωικού κεφαλαίου 
και των μεταβολών του σε αυτήν. 

7. Η ευθύνη εφαρμογής των προγραμμάτων καταπο¬ 
λέμησης των νοσημάτων αναπαραγωγής και η ενημέ¬ 
ρωση των γεωργοκτηνοτρόφων για την εφαρμογή των 
προγραμμάτων αυτών. 

8. Ο υγειονομικός κτηνιατρικός έλεγχος των αρσενι¬ 
κών ζώων που χρησιμοποιούνται για αναπαραγωγή. 

9. Η εποπτεία και ο έλεγχος της πορείας των Προ¬ 
γραμμάτων Συγχρονισμού του Οίστρου (Σ.Ο.) και Τεχνη¬ 
τής Σπερματέγχυσης (Τ.Σ.) στην περιοχή ευθύνης του 
Κτηνιατρικού Κέντρου. 

10. Ο έλεγχος των Κέντρων Τεχνητής Σπερματέγχυ¬ 
σης που λειτουργούν στην περιοχή ευθύνης του Κτη¬ 
νιατρικού Κέντρου. 

11. Η συγκέντρωση και η υποβολή στη Διεύθυνση Κτη¬ 
νιατρικής των στατιστικών στοιχείων σχετικά με την 
πορεία των προγραμμάτων Σ.Ο. και Τ.Σ.. 

ιν. Γραφείο Διοικητικής Μέριμνας 

1. Η διεκπεραίωση αλληλογραφίας εισερχόμενων και 
εξερχόμενων εγγράφων, η ενημέρωση των Βιβλίων Μό¬ 
νιμου και Αναλώσιμου Υλικού και η εν γένει γραμματει¬ 
ακή υποστήριξη του Κτηνιατρικού Κέντρου. 

2. Η ευθύνη για τη σύνταξη και λειτουργία του κατα¬ 
λόγου εκμεταλλεύσεων και του ηλεκτρονικού μητρώου 
(Κτηνιατρική Βάση Δεδομένων) των εκμεταλλεύσεων 
και του ζωικού κεφαλαίου της περιοχής ευθύνης του 
Κτηνιατρικού Κέντρου. 

3. Κάθε άλλο θέμα που αφορά τη διοίκηση και μηχα¬ 
νοργάνωση της Υπηρεσίας. 

Η απόφαση αυτή ισχύει από την επόμενη της δημοσί¬ 
ευσης της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 7 Αυγούστου 2007 
Ο Νομάρχης 

